text: 690: Ji’a Rajab keessa soomanni ajajame jiraa?
text: #000003
text: Jiini Rajab ji’oota Rabbiin kabajamtoota jedhe keessaa isa tokko. Qur’aana keessatti Suuraa tawbaa Suuraa 9ffaa aayaa 36 irratti akkana jedha;
text: #000005
text: Dhugumatti, (waggaa tokko keessatti) lakkoofsi baatii Rabbiin biratti ji’a kudha lama ta’a, akkasuma Rabbiin Guyyaa samii fi dachii uume sanatti murteesse; isaan keessaa afur kabajamoodha (1ffaa, 7ffaa, 11ffaa fi 12ffaa). Sun diinaa Rabbii qajeelaadha. Baatiiwwan san keessa lubbuu teessan hin miidhinaa.
text: #000006
text: Ji’oonni kunniin afran sababaa lamaaf ji’oota kabajaa ykn qulqulluu jedhaman. Inni duraa Ji’a san keessa lolli dhoorkaa godhamuu isaati. Yoo diinni lola namarratti labse malee ji’oota kana keessa diinaanis hin lolan. Sababaan lammataa ammoo baatii hunda keessa badii dalaguun dhoorkaa ta’ee osoo hin jiruu, baatii kanniin keessatti cubbuu dalaguun irra hamatti lakkaawama. Aayaan Qur’aanaa suuraa tawbaa suuraa 9ffaa aayaa 36 irra jiru irrattis Rabbi nu dhoorkee jira.
text: #000009
text: Cubbuu dalaguun ji’oota biroo keessattillee dhoorkaadha. Ji’oota kanniin afran keessatti ammoo haalaan dhoorkama.
text: #000011
text: Ji’a Rajab keessa soomanuudhaan wal qabatee hadiisni sahiihaa soomatti ykn ammoo ibaadaa biraatitti addatti kan nama qajeelchu hin jiru. Ji’a san irraa guyyaa hagana ykn ammoo guyyoota kanniin soomanaa jedhamee wanti kaayame hin jiru. Namoonni tokko tokko ji’a Rajab keessaa guyyoonni soomanuun jaalatamu ni jiru jedhanii kan haasayanis bu’uura hin qabu. Kanaaf ammoo hadiisa tokko akka ragaatti dhiheeffatan.
text: #000013
text: Hadiisa ergamaa Rabbiiti jedhamee kan Abu Daawud keessatti gabaafamee fi “Ji’oota kabajamoo keessaa guyyoota garii soomani garii dhiisi” kan jedhu hadiisa bu’uura qabuu miti. Sheikh Nasruddiin Al Baanii hadiisa Kanaa da’iif jedheera.
text: #000014
text: Hadiisni kun ji’oota kabajaa keessatti soomanuun jaalatamaa akka ta’e garsiisa. Osoo hadiisni kun Sahiihayyuu ta’ee, ji’oota kabajamoo hunda keessaa guyyaa garii soomanuun rakkoo hin qabu. Garuu Rajabiin qofa addatti baasanii soomanuun sirrii miti.
text: #000015
text: Sheikhal Islaam ibn Tayamiyyaah (Rabbi rahmata isaaf haa godhu) akkana jedhe,
text: #000016
text: “Ji’a Rajab addatti fooyanii soomanuun wal qabatee hadiisonni himaman hundi kan bu’uura qabanii miti. Inumaa hedduun isaanii hadiisota kijibaati. Kanaaf jecha hayyoonni islaamaa hadiisota kanniin ragaa hin godhatan. Osoo hadiisa da’iifaa ta’anii silaa waan tokko. Hadiisonni hundi mawduu’a ykn kan uumamaniidha. Ragaadhaan Nabi Muhammad SAW ji’oota kabajaa keessatti soomanuu isaanii kan akeeku ni jira. Kunis ta’u ji’oota kabajaa hunda walitti qabata malee, ji’a Rajab qofaa miti.”
text: #000017
text: Ibn Qayyim (Rabbi rahmata isaaf haa godhuu) akkana jedhe;
text: #000018
text: “Hadiisonni ji’a Rajab keessa soomanuu fi halkan isii dhaabbachuu irraa dubbatan hundi hadiisa sobaati” (Al Manaar Al Muniif fuula 96)
text: #000019
text: Hadiisni sahiihaa akka ragaatti lakkaa’amu kan waa’ee ol’aantummaa ji’a Rajab dubbatu, ykn kan soomana ji’a kana guutuu ykn cinaa isaa soomanuu dubbatu, ykn halkan isii salaataan dabarsuu irraa dubbatu hin jiru.
text: #000021
text: “ji’a Rajab keessa soomanuun ji’a biraa keessa soomanuurraa wanti adda isa taasisu hin jiru. Inni ji’a kabajaa ta’uu qofaan ji’oota biraa caaluu danda’a. Waa’ee Soomana ji’a kanaatiin wal qabatee gabaasni sahiihaa tokkolleen hin jiru. Ammoo wanti akka ragaatitti himame hundi isaatuu kan ragaa ta’uudhaaf maluu miti.
text: #000023
text: Rajab guyyaa 27ff soomanuun faaydaa qabaa?
text: #000024
text: Ibn Useeymiin (Rabbi rahmata isaaf haa godhuu) waa’ee ji’a Rajab guyyaa 27ffaa soomanuu fi halkan isaa ammoo salaataan dabarsuu irraa gaafatamee akkana jechuun deebise, “Rajab guyyaa 27ffaa soomanuu fi halkan isaa ammoo salaataan dabarsuun bida’aadha. Bid’aan hundi kan jallinaati.” (Majmuu’ fataawaa ibn Useeymiin)
text: #000025
text: Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa’ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa.
text: #000029